Държавен вестник, бр. 108, 2013 г., стр. 47

БРОЙ  108	
Д Ъ Р Ж А В Е Н  В Е С Т Н И К 	
СТР.  47  
4.1. Дружеството да възобнови дейността си 
и да започне топлоподаване най-късно за сезон 
2014 – 2015 г.
4.2. Да се извърши погасяване или предого­
варяне на задълженията на дружеството към 
държавата, общината, държавни и общински 
дружества и към персонала в срок до шест месеца 
от сключването на приватизационния договор.
4.3. Да не се допуска обявяване в ликвидация, 
а в случай че бъде обявено в несъстоятелност, 
да бъде сключено споразумение с кредиторите 
за оздравяване на дружеството.
4.4. В рамките до 45 календарни дни от 
сключването на договора купувачът да представи 
неотменима банкова гаранция за добро управле­
ние в размер 200 000 лв. за първите три години 
от сключването на приватизационния договор.
5. Конкурсната документация, която не съдър­
жа информационен меморандум на дружеството, 
се закупува в сградата на Община Шумен, бул. 
Славянски 17, стая 368, в срок до 15 ч. на 12-ия ден 
считано от датата на обнародване на решението 
в „Държавен вестник“. Цената на конкурсната 
документация е 500 лв. (с включен ДДС) и се 
заплаща на касата на Информационния център 
на Община Шумен или чрез банков превод по 
сметка на Община Шумен в „Интернешънъл 
Асет Банк“ – АД, клон Шумен: BIC IABGBGSF; 
IBAN BG 85 IABG 7477 840058 6700, код за вида 
плащане 447000.
Плащането се извършва преди получаване 
на конкурсната документация. Разходите по за­
плащането на конкурсната документация са за 
сметка на лицата.
6. Конкурсната документация се получава 
след представяне на документ, от който да е вид­
но лицето, оправомощено да закупи конкурсна 
документация. В случай че документът по пред­
ходното изречение е съставен на език, различен 
от българския, същият следва да бъде придружен 
с превод на български език.
7. В срок до 15 ч. на 15-ия ден считано от 
датата на обнародване на решението в „Държа­
вен вестник“ заинтересованите лица, закупили 
конкурсна документация, могат да отправят 
писмени искания до Община Шумен за даване 
на разяснения по процедурата за провеждане на 
конкурса. Разясненията по предходното изречение 
се изготвят в писмена форма в срок три работни 
дни и се предоставят при поискване на всички 
лица, закупили конкурсна документация.
8. Информационният меморандум на дру­
жеството ще бъде предоставен за закупуване в 
срок до 15 ч. на 20-ия ден считано от датата на 
обнародване на решението в „Държавен вестник“ 
само на заинтересованите лица, отговарящи на 
предварителните квалификационни изисквания, 
посочени в т. 8.1, 8.2 и 8.3, закупили конкурсна 
документация и подписали декларация за не­
разгласяване на информация. Заинтересованото 
лице следва да е надлежно учредено и валидно 
съществуващо юридическо лице съгласно зако­
нодателството на държавата, чиято юрисдикция 
урежда неговия правен статут, което кумулативно 
отговаря на следните изисквания:
8.1. Да осъществява производство на и/или 
пренос на топлинна енергия.
8.2. Размерът на приходите по т. 8.1 за послед­
ните три финансови години съгласно одитираните 
годишни финансови отчети трябва да възлиза 
общо на минимум 500 000 лв. или равностой­
ността им в евро.
8.3. Да има положителен финансов резултат за 
последната финансова година съгласно изготвения 
одитиран годишен финансов отчет.
Необходимите документи, които следва да 
бъдат представени като доказателство за съот­
ветствие с посоченото предварително квалифи­
кационно изискване, се съдържат в конкурсната 
документация.
9. Не се допускат до участие в конкурса оф­
шорни дружества, лица, които имат просрочени 
публични задължения към българската държава 
или към общината, лица, които са в ликвидация, 
лица, обявени в несъстоятелност или са в произ­
водство за обявяване в несъстоятелност, както и 
лица, осъдени за банкрут.
10. Право да получат сертификат за регистрация 
имат заинтересованите лица, които отговарят на 
предварителните квалификационни изисквания по 
т. 8 и са закупили информационен меморандум 
на дружеството.
11. Цената на информационния меморандум 
на дружеството е в размер 1000 лв. (с включен 
ДДС) и се заплаща при условията и в сроковете, 
посочени в конкурсната документация. Разходите 
по заплащане на информационния меморандум 
са за сметка на лицата.
12. Депозитът за участие е парична вноска 
в размер 5000 лв. Банковата сметка на Община 
Шумен, посочена в конкурсната документация, 
следва да бъде заверена при условията и по 
реда, предвидени в конкурсната документация, 
най-късно до 15 ч. българско време на 25-ия ден 
считано от датата на обнародване на решението 
в „Държавен вестник“.
13. Офертите на участниците в конкурса се 
подават в стая 204 на Община Шумен, бул. Сла­
вянски 17, в срок до 15 ч. българско време на 
25-ия ден считано от датата на обнародване на 
решението в „Държавен вестник“.
14. Утвърждава конкурсната документация за 
продажба чрез публично оповестен конкурс на 
един етап на 9 697 101 акции, представляващи 
100 % от капитала на „Топлофикация – Шу­
мен“ – ЕАД, Шумен, и проекта на договор за 
приватизационна продажба като част от нея.
15. Упълномощава кмета на общината да 
организира и проведе конкурса и да сключи 
приватизационната сделка. 
Председател: 
Г. Колев
9207
ОБЛАСТЕН УПРАВИТЕЛ 
НА ОБЛАСТ ЯМБОЛ
ЗАПОВЕД № ДС04/0010
от 3 декември 2013 г.
На основание чл. 129, ал. 3, т. 1 от Закона за 
устройство на територията нареждам: 
Одобрявам проект за подробен устройствен 
план – парцеларен план (ПУП – ПП) с обхват